Folketing
2010-11-30

Jeg kunne ikke være mere uenig med ordføreren fra SF. Se, det her handler ikke om at presse de syge ud. Det her er en aftale om, hvorledes det kan sikres, at man, hvis man har været ramt af sygdomsforløb, bevarer sin tilknytning til arbejdsmarkedet. Min tillid til kommunerne er åbenbart større end SF's ordførers. Jeg går ud fra, at kommunerne tilrettelægger det her ud fra en individuel overvejelse i hvert enkelt tilfælde. Det er også det, som aftalen lægger op til. Jeg tror ikke, at kommunerne presser folk, som havde bedre af at være i deres seng, ud på arbejdsmarkedet, men det kan være, at ordføreren fra SF har en anden tilgang til kommunerne, end jeg har.